Evit kement anv-lech e kaver e stumm reizh e brezhoneg da gentañ, anv ar gumun meo lechiet enni goude ha peseurt doare lech eo : ur gumun, ur gêriadenn, un hent, ur choad...    Kavet e vo stummoù kozh an anv ivez, bet pennaouet e skridoù a bep seurt, diouzh ma vo anezho. Dav eo deomp reiñ da chouzout da Yann enklasker koulskoude neo ket diwar ar stummoù kozh-se hepken e challer gouzout pehini eo ar stummoù reizh hiziv ha peseurt stummoù a veze implijet gant an dud gwezhall pa gomzent an eil gant egile. Tennet eo ar stummoù-se eus dornskridoù bet skrivet e galleg, pe e latin evit ar re goshañ anezho, testoù int eus un hengoun skrivañ melestradurel nemetken. Alies-kaer e challe bezañ disheñvel ar stummoù implijet gant an dud e gwirionez. Setu, pa vez skrivet un anv e latin pe e galleg er skridoù ne dalvez ket ne rae ket an dud gant an anv brezhonek pa gomzent an eil ouzh egile, evel-just. Hag a-wezhioù e kaver anvioù brezhonek miret en o stumm kozh-kozh pa oa emdroet mat ar yezh pell a oa. Koulskoude, talvoudus-tre e chom ar stummoù-se evit diskuliañ etimologiezh an anvioù dre vras.    Unan eus ar perzhioù dibar all a zo gant ar benveg-mañ evelkent eo an displegadennoù etimologel kinniget evit ul lodenn vat eus an anvioù zo en diaz. Dielfennet pizh pe bishoch eo an elfennoù a ya da ober an anvioù.    Kavet e vo  ivez e KerOfis stummoù brezhonek an anvioù nint ket brezhonek a orin evel an anvioù-lech estren (da skouer : an Andoù, an Nil, h.a.) hag an anvioù melestradurel a-vremañ (broioù, kumuniezhioù-kumunioù...).    Mat da chouzout :  - Evit poent ne vo ket kavet amañ an distagadurioù bet digant ar vrezhonegerien a-vihanik abalamour da skoilhoù teknikel ha dar choust. Ne vo ket kavet kennebeut ar stummoù testeniekaet er skridoù brezhonek zo e  diaz labour ar servij, daoust pegen pouezus e challont bezañ evit skoueriekaat skritur an anvioù-lech. Anv anezho a vez graet en displegadennoù etimologel gwezh a vez.  - A-wezhioù e vez kaset al lenner da welet un anv-lech all a-benn kaout displegadennoù resisoch war elfenn pe elfenn : an anv-lech a vez dav mont da glask titouroù ouzhpenn zo dalchmat en hevelep kumun hag an hini displeget, nemet ha meneget e vefe mont da welet e lech all.  - Savet eo bet an diaz titouroù-mañ evit mont en dro  gant ar merdeer digoust Mozilla Firefox.  Skoilhoù teknikel a chellfe degas sinoù direizh, e plas an arouezennoù arbennik, e displegadennoù zo a-wezhioù.  Maget ha nevesaet e vez an diaz-mañ bemdez a-feur ma ya labourioù ar servij war-raok.    Mont e darempred gant ar Servij Glad Yezhel evit gouzout hiroch.